ai4bharat/Pralekha huggingface dataset:
രാജ്യരക്ഷാ മന്ത്രാലയം
കാർഗിൽ വിജയ് ദിവസിന്റെ 21 ആം വാർഷികത്തിൽ രാജ്യത്തിനായി ജീവൻ വെടിഞ്ഞ ധീരജവാൻമാർക്ക്, ദേശീയ യുദ്ധ സ്മാരകത്തിൽ, ആദരം അർപ്പിച്ച് രാജ്യരക്ഷാ മന്ത്രി
ന്യൂഡൽഹി, ജൂലൈ 26, 2020
കാർഗിൽ വിജയത്തിന്റെ  21 ആം വാർഷികദിനത്തിൽ രാജ്യത്തിനായി ജീവൻ വെടിഞ്ഞ ധീരജവാൻമാർക്ക്, ദേശീയ യുദ്ധ സ്മാരകത്തിൽ രാജ്യരക്ഷാ മന്ത്രി ശ്രീ രാജ്നാഥ് സിംഗ്
ആദരം അർപ്പിച്ചു.
പ്രതിരോധ മന്ത്രാലയത്തിന്റെ ചുമതലയുള്ള സഹമന്ത്രി ശ്രീ ശ്രീപദ് നായിക്ക്, സംയുക്ത സേനാ മേധാവിയും സേന കാര്യ വകുപ്പ് സെക്രട്ടറിയുമായ ജനറൽ ബിപിൻ റാവത്ത്, കരസേന മേധാവി ജനറൽ എം എം നരവനെ, നാവിക സേന മേധാവി അഡ്മിറൽ
കരംബീർ സിംഗ്, വ്യോമ സേന മേധാവി എയർ ചീഫ് മാർഷൽ ആർ കെ എസ്സ് ബദൗരിയ എന്നിവരും ധീരജവാൻമാർക്ക് ആദരാഞ്ജലികൾ അർപ്പിച്ചു.
യുദ്ധ സ്മാരകത്തിലെ സന്ദർശക പുസ്തകത്തിൽ രാജ്യരക്ഷാ മന്ത്രി ഇങ്ങനെ കുറിച്ചു: "കാർഗിൽ വിജയ് ദിവസ് ആയ ഇന്ന് ശത്രുക്കളിൽ നിന്നും മാതൃരാജ്യത്തെ സംരക്ഷിക്കുന്നതിനായി ജീവൻ വെടിഞ്ഞ ഇന്ത്യൻ സായുധ സേനയിലെ ധീരജവാന്മാർക്ക് എന്റെ ആദരവും അഭിവാദ്യവും ഞാൻ അർപ്പിക്കുന്നു. യുദ്ധമുഖത്ത് അവർ പ്രകടിപ്പിച്ച ധൈര്യവും, സാമർഥ്യവും, ദൃഡനിശ്ചയവും ഈ രാജ്യം എന്നും ഓർമ്മിക്കും. അവരുടെ പരമോന്നത ജീവത്യാഗത്തിൽനിന്ന് പ്രചോദനം ഉൾക്കൊണ്ടുകൊണ്ട് നാം മുന്നോട്ടു കുതിക്കും”.
രാജ്യരക്ഷാ മന്ത്രാലയത്തിലെ മുതിർന്ന സിവിൽ മിലിറ്ററി ഉദ്യോഗസ്ഥരും ചടങ്ങിൽ പങ്കെടുത്തു.
(Press Information Bureau,
ധനകാര്യ മന്ത്രാലയം
2021-22 സാമ്പത്തിക വർഷത്തെ ബജറ്റിലേക്കുള്ള നിർദ്ദേശങ്ങൾ/ആശയങ്ങൾ എന്നിവ ധനമന്ത്രാലയം ക്ഷണിച്ചു
ഓരോ വർഷത്തെയും ബജറ്റ് തയ്യാറാക്കുന്നതിന് മുൻപായി വ്യാവസായിക/വാണിജ്യ സംഘടനകൾ, വ്യാപാര സ്ഥാപനങ്ങൾ, വിദഗ്ധർ എന്നിവരുമായി ധനമന്ത്രാലയം ചർച്ചകൾ നടത്തുന്നത് പതിവാണ്.
കോവിഡ് സാഹചര്യം പരിഗണിച്ച് അടുത്ത വർഷത്തെ ബജറ്റിന് മുന്നോടിയായ ഇത്തരം ചർച്ചകൾ, വ്യത്യസ്ത രീതിയിൽ നടത്താൻ ഉള്ള നിർദ്ദേശം ധനമന്ത്രാലയത്തിന് വിവിധ മേഖലകളിൽനിന്ന് ലഭിച്ചിരുന്നു.
ഇതേ തുടർന്ന്, സ്ഥാപനങ്ങൾ/വിദഗ്ധർ എന്നിവരുടെ നിർദേശങ്ങൾ, ആശയങ്ങൾ എന്നിവ രേഖപ്പെടുത്തുന്നതിനായി ഒരു പ്രത്യേക ഈമെയിൽ വിലാസം ലഭ്യമാക്കാൻ തീരുമാനിച്ചിരിക്കുകയാണ്. ഇത് സംബന്ധിച്ച കൂടുതൽ വിവരങ്ങൾ അടുത്തുതന്നെ അറിയുക്കുന്നതാണ്.
2021-22 സാമ്പത്തിക വർഷത്തെ ബജറ്റ് രൂപീകരണം കൂടുതൽ ജനാധിപത്യപരവും പങ്കാളിത്തപരവും ആക്കുന്നതിനായി ഇവ സംബന്ധിച്ച ചർച്ചകൾ ജനങ്ങളിലേക്ക് കൂടുതൽ വ്യാപിപ്പിക്കാനും തീരുമാനിച്ചിട്ടുണ്ട്. ഇതിനായി MyGov പ്ലാറ്റ്ഫോമിൽ പ്രത്യേക ഓൺലൈൻ പോർട്ടൽ സംവിധാനത്തിന് ഭരണകൂടം തുടക്കം കുറിച്ചു. 2020 നവംബർ 15 മുതൽ ബജറ്റ് സംബന്ധിച്ച ആശയങ്ങൾ ഇതിലൂടെ സമർപ്പിക്കാവുന്നതാണ്.
ഇതിനായി താല്പര്യപ്പെടുന്നവർ അവരുടെ വിവരങ്ങൾ MyGov പ്ലാറ്റ്ഫോമിൽ രേഖപ്പെടുത്തേണ്ടതാണ്. 2020 നവംബർ 30 വരെ ഈ സൗകര്യം ലഭ്യമായിരിക്കും.
മന്ത്രിസഭ
പൊതുജനാരോഗ്യ ഔഷധ മേഖലകളിലെ സഹകരണത്തിന് ഇന്ത്യയും കൊമൊറോസും തമ്മില് ഒപ്പു വച്ച ധാരണാപത്രത്തിന് മന്ത്രിസഭയുടെ അംഗീകാരം
പൊതുജനാരോഗ്യ ഔഷധ മേഖലകളിലെ സഹകരണത്തിന് ഇന്ത്യയും കൊമോറോസും തമ്മില് ഒപ്പു വച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം മുന്കാല പ്രാബല്യത്തോടെ അംഗീകാരം നല്കി. ഇന്ത്യന് ഉപരാഷ്ട്രപതിയുടെ കൊമോറൊസ് സന്ദര്ശന വേളയില് മൊറോണിയില് 2019 ഒക്ടോബര് 11 നാണ് ധാരണാപത്രം ഒപ്പു വച്ചത്.
താഴെ പറയുന്ന മേഖലകളിലെ സഹകരണമാണ് ധാരണാപത്രത്തിന്റെ പരിധിയില് വരിക.
1) പരിശീലനവും കാര്യക്ഷമതാ പരിപോഷണവും
2) അനുഭവങ്ങള് പങ്കുവയ്ക്കല്
3) ആശുപത്രികളുടെ ശാക്തീകരണം, ആശുപത്രി ഭരണ നിര്വ്വഹണം
4) ഓങ്കോളജി, പാലിയേറ്റിവ് കെയര് എന്നീ മേഖലകളിലെ ചികിത്സാ പരിചരണം.
5) സാംക്രമികവും അല്ലാത്തവയുമായ രോഗങ്ങള്
6) ഔഷധനിര്മ്മാണ സംബന്ധിയായ ഉത്പ്പന്നങ്ങള്, സാമഗ്രികള്, ബയോമെഡിക്കല് ഉല്പ്പന്നങ്ങള് എന്നിവയുടെ സംഭരണം.
7) രക്തം മാറ്റിവെക്കുന്നതിനുള്ള മൂന്നു കേന്ദ്രങ്ങള് സ്ഥാപിക്കാനുള്ള സഹായം
8) ഒരു പൊതുജനാരോഗ്യ ലബോറട്ടറി സ്ഥാപിക്കാനുള്ള സഹായം
9) ടെലിമെഡിസില് സംവിധാനം നടപ്പിലാക്കാനുള്ള സഹായം
10) ആരോഗ്യ മേഖലയില് സ്വകാര്യ നിക്ഷേപം പ്രോത്സാഹിപ്പിക്കുകപരസ്പരം തീരുമാനിക്കുന്ന മറ്റ് മേഖലകളിലെ സഹകരണം
സഹകരണത്തിന്റെ വിശദാംശങ്ങള് വിപുലപ്പെടുത്തുന്നതിനും, ഈ ധാരണാപത്രത്തിന്റെ നിര്വഹണ മേല്നോട്ടത്തിനുമായി ഒരു പ്രവര്ത്തക സമിതി രൂപീകരിക്കും.
(MRD
പ്രധാനമന്ത്രിയുടെ ഓഫീസ്
രാജ്യത്തുടനീളമുള്ള കുടുംബാംഗങ്ങളുമായി ബന്ധപ്പെടാനുള്ള മറ്റൊരു ശക്തമായ മാധ്യമമായി വാട്ട്സ്ആപ്പ് മാറുകയാണെന്ന് പ്രധാനമന്ത്രി
രാജ്യത്തുടനീളമുള്ള തന്റെ കുടുംബാംഗങ്ങളുമായി ബന്ധപ്പെടാനുള്ള മറ്റൊരു ശക്തമായ മാധ്യമമായി വാട്ട്സ്ആപ്പ് മാറുകയാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
തന്റെ വാട്ട്സ്ആപ്പ് ചാനലിന്റെ ലിങ്കും അദ്ദേഹം പങ്കുവെച്ചിട്ടുണ്ട്.
എക്സിൽ പ്രധാനമന്ത്രി പോസ്റ്റ് ചെയ്തു;
“രാജ്യത്തുടനീളമുള്ള തന്റെ കുടുംബാംഗങ്ങളുമായി ബന്ധപ്പെടാനുള്ള മറ്റൊരു ശക്തമായ മാധ്യമമായി വാട്ട്സ്ആപ്പ് മാറുകയാണ്. തന്റെ ഈ ചാനലിലൂടെ നിങ്ങൾ എന്നോട് ബന്ധപ്പെടുകയും എല്ലാ സമകാലികവിവരങ്ങളും നിങ്ങളുടെ ഫോണിലൂടെ ഉടൻ നേടുകയും ചെയ്യാം ."
https://www.whatsapp.com/channel/0029Va8IaebCMY0C8oOkQT1F
व्हाट्सऐप मेरे लिए देशभर के अपने परिवारजनों से जुड़ने का एक और सशक्त माध्यम बन रहा है। मेरे इस चैनल के जरिए आप मुझसे जरूर जुड़ें और सभी अपडेट्स तुरंत अपने फोन पर ही पाएं। https://t.co/yeiAROfYmX pic.twitter.com/N166excJRb
— Narendra Modi  October 9, 2023
മന്ത്രിസഭ
വടക്കുകിഴക്കന് കൗണ്സിലിന്റെ പുനഃക്രമീകണത്തിന് മന്ത്രിസഭയുടെ അനുമതി
ന്റെ എക്സ് ഒഫിഷ്യോ ചെയര്മാനായി കേന്ദ്ര ആഭ്യന്തരമന്ത്രിയെ നാമനിര്ദേശം ചെയ്യാനുള്ള വടക്കുകിഴക്കന് മേഖലാ വികസന മന്ത്രാലയത്തിന്റെ ശുപാര്ശ പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകരിച്ചു.. ഡി.ഒ.എന്.ഇ.ആറിലെ സ്വതന്ത്ര ചുമതലയുള്ള സഹമന്ത്രി കൗണ്സിലിന്റെ വൈസ് ചെയര്മാനായി പ്രവര്ത്തിക്കുന്നതിനും മന്ത്രിസഭ അംഗീകാരം നല്കി.
നേട്ടം
കേന്ദ്ര-സംസ്ഥാന ഏജന്സികളുടെ സഹായത്തോടെ എന്.ഇ.സി ഒട്ടേറെ പദ്ധതികള് നടപ്പാക്കുന്നുണ്ട്. ആഭ്യന്തരമന്ത്രി ചെയര്മാനും ഡി.ഒ.എന്.ഇ.ആര്. മന്ത്രി വൈസ് ചെയര്മാനും വടക്കുകിഴക്കന് സംസ്ഥാനങ്ങളിലെ എല്ലാ ഗവര്ണര്മാരും മുഖ്യമന്ത്രിമാരും അംഗങ്ങളുമായ എന്.ഇ.സി. സംസ്ഥാനാന്താര പ്രശ്നങ്ങള് സമഗ്രമായി ചര്ച്ചചെയ്യുന്നതിനും ഭാവിയില് പൊതു സമീപനം സ്വീകരിക്കുന്നതിനും വേണ്ട ഒരു ചര്ച്ചാവേദിയായി ഈ പുതിയ സംവിധാനത്തിലൂടെ പ്രവര്ത്തിക്കും.
മയക്കുമരുന്നു കടത്ത്, ആയുധങ്ങളുടെ കള്ളക്കടത്ത്, അതിര്ത്തിത്തര്ക്കം തുടങ്ങി വിവിധ സോണല് കൗണ്സിലുകള് ചര്ച്ചയ്ക്കെടുത്തിട്ടുള്ള സംസ്ഥാനങ്ങള് തമ്മിലുള്ള പ്രശ്നങ്ങളുടെ ചുമതല ഏറ്റെടുക്കാന് എന്.ഇ.സിക്ക് ഇനി സാധിക്കും.
എന്.ഇ.സിയുടെ ഈ മാറ്റം ഇതിനെ വടക്കുകിഴക്കന് മേഖലയിലെ ഏറ്റവും കാര്യക്ഷമമായ സംവിധാനമാക്കി മാറുന്നതിനു സഹായിക്കും.
കാലാകാലമായി കൗണ്സില് പദ്ധതികളില് ഉള്പ്പെടുത്തിയിട്ടുള്ള പദ്ധതികള്/പരിപാടികള് എന്നിവയുടെ കാലാകാലമായ നടപ്പിലാക്കല് അവലോകനം ചെയ്യും. അതോടൊപ്പം ഈ പദ്ധതികള്ക്ക് വേണ്ടി സംസ്ഥാന ഗവണ്മെന്റുകള് തമ്മിലുള്ള ഏകോപനത്തിനാവശ്യമായ കാര്യക്ഷമമായ നടപടികള് ശിപാര്ചെയ്യാനും കഴിയും. കേന്ദ്ര ഗവണ്മെന്റ് അനുവദിച്ച് നല്കുന്ന അധികാരങ്ങള് ഈ കൗണ്സിലിന് ഉണ്ടാകും.
പശ്ചാത്തലം
സന്തുലിതവും ഏകോപിതവുമായ വികസനത്തിനും സംസ്ഥാനങ്ങള് തമ്മിലുള്ള ഏകോപനത്തിനുള്ള സൗകര്യങ്ങള് ഒരുക്കുന്നതിനുമായി വടക്കുകിഴക്കന് കൗണ്സില് നിയമം 1971 പ്രകാരം രൂപീകരിച്ച അപെക്സ് ബോഡിയാണ് എന്.ഇ.സി. തുടര്ന്ന് 2002ല് കൊണ്ടുവന്ന ഭേദഗതിയിലൂടെ വടക്കുകിഴക്കന് മേഖലകളിലെ പ്രാദേശിക ആസൂത്രണ സംവിധാനമായി പ്രവര്ത്തിക്കുന്നതിനുള്ള അധികാരം നല്കി. ഈ മേഖലയിലേക്ക് വേണ്ട പദ്ധതികള് രൂപീകരിക്കുമ്പോള് രണ്ടോ അതിലധികമോ സംസ്ഥാനങ്ങള്ക്ക് ഗുണം നല്കുന്ന പദ്ധതികള്ക്കും പരിപാടികള്ക്കും മുന്ഗണന നല്കണം. സിക്കിമിന്റെ കാര്യത്തില് സംസ്ഥാനത്തിനുവേണ്ടി കൗണ്സില് പ്രത്യേക പദ്ധതികളും പരിപാടികളും രൂപകല്പ്പന ചെയ്യണം.
സൂക്ഷ്മ, ചെറുകിട, ഇടത്തരം മന്ത്രാലയം
മൂന്ന് രാജ്യങ്ങൾക്കിടയിൽ മികച്ച സഹകരണത്തിനുള്ള കൂട്ടായ ശ്രമങ്ങൾക്ക് ഐ ബി എസ് എ സമ്മേളനം ആഹ്വാനം ചെയ്തു
ന്യൂ ഡൽഹി, സെപ്റ്റംബർ 8, 2021
എംഎസ്എംഇകളുടെ ശക്തി, അവസരങ്ങൾ, വെല്ലുവിളികൾ എന്നിവയെക്കുറിച്ച് അവബോധം സൃഷ്ടിക്കുന്നതിൽ ഐബിഎസ്എ ഫോറം ഒരു പ്രധാന പങ്ക് വഹിച്ചതായി എംഎസ്എംഇ സെക്രട്ടറി ശ്രീ ബി.ബി.സ്വെയിൻ പറഞ്ഞു.
പൂർത്തിയായ ഉൽപ്പന്നങ്ങൾക്ക് വിപണികൾ സൃഷ്ടിക്കുന്നതിൽ സഹായിക്കുകയും ശേഷി വികസന പരിശീലനങ്ങളിലൂടെയും, മികച്ച രീതികളുടെയും സാങ്കേതികവിദ്യകളുടെയും കൈമാറ്റത്തിലൂടെയും എംഎസ്എംഇകൾക്ക് ആവശ്യമായ പിന്തുണ നൽകുകയും ചെയ്തതായി അദ്ദേഹം പറഞ്ഞു.
ചെറുകിട, ഇടത്തരം സംരംഭങ്ങളെക്കുറിച്ചുള്ള ഐ ബി എസ് എ ആറാമത് ത്രിരാഷ്ട്ര കോൺഫറൻസ് , ശ്രീ സ്വെയ്ൻ, വെർച്വൽ ആയി ഉദ്ഘാടനം ചെയ്തു. മൂന്ന് രാജ്യങ്ങൾ തമ്മിലുള്ള മികച്ച സഹകരണത്തിന്,കൂട്ടായ പരിശ്രമത്തിലൂടെ വ്യാപാരം പ്രോത്സാഹിപ്പിക്കുക, വ്യാപാര തടസ്സങ്ങൾ മനസ്സിലാക്കുക, നിക്ഷേപങ്ങൾ സുഗമമാക്കുക എന്നീ ലക്ഷ്യങ്ങളോടെയാണ് ഈ യോഗം സംഘടിപ്പിച്ചിരിക്കുന്നതെന്ന് അദ്ദേഹം പറഞ്ഞു.
ഇന്ത്യയും ബ്രസീലും ദക്ഷിണാഫ്രിക്കയും അംഗങ്ങളായുള്ള ഒരു കൂട്ടായ്മയാണ് ഐബിഎസ്എ. കഴിഞ്ഞയാഴ്ച നടന്ന ഈ യോഗത്തിന്റെ ആതിഥേയത്വം എംഎസ്എംഇ മന്ത്രാലയം വഹിച്ചു.
ഐ ബി എസ് എ ആറാമത് ത്രിരാഷ്ട്ര വെർച്വൽ കോൺഫറൻസിൽ രണ്ട് ദിവസങ്ങളായി നാല് സാങ്കേതിക സെഷനുകൾ നടന്നു.അതിൽ മൂന്ന് രാജ്യങ്ങളിൽ നിന്നുമുള്ള വിദഗ്ധരും മുതിർന്ന ഉദ്യോഗസ്ഥരും പങ്കെടുത്തു.
ഓരോ രാജ്യത്തിന്റെയും കഴിവുകളും അന്തർലീനമായ ശക്തികളും സമന്വയിപ്പിച്ച് കൊണ്ട് സൂക്ഷ്മ ചെറുകിട ഇടത്തരം സംരംഭ മേഖലയിൽ ഐബിഎസ്എ അംഗങ്ങൾ തമ്മിലുള്ള സഹകരണം വർദ്ധിപ്പിക്കുന്നതിനുള്ള ഒരു സുപ്രധാന സംരംഭമാണ് ഈ സമ്മേളനം. സമ്മേളനത്തിൽ,നടത്തിയ ചർച്ചകളുടെ അടിസ്ഥാനത്തിൽ,എംഎസ്എംഇ ശൃംഖല ശക്തിപ്പെടുത്തുന്നതിനും വെല്ലുവിളികളെ അതിജീവിക്കുന്നതിനും എംഎസ്എംഇകളെ ആഗോള പ്ലാറ്റ്ഫോമിൽ മത്സരാധിഷ്ഠിതമാക്കുന്നതിനും ഒരു കർമ്മരേഖ തയ്യാറാക്കും.
IE
(Visitor Counter : 147
ആരോഗ്യ, കുടുംബക്ഷേമ മന്ത്രാലയം
കോവിഡ്-19 : പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 43.51 കോടി ഡോസ് വാക്സിൻ
രാജ്യത്താകമാനം ഇതുവരെ 3,05,79,106 പേർ രോഗമുക്തരായി
രോഗമുക്തി നിരക്ക് 97.35%
കഴിഞ്ഞ 24 മണിക്കൂറിനിടെ 35,968 പേർ സുഖം പ്രാപിച്ചു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 39,361 പേർക്ക്
രാജ്യത്ത് നിലവിൽ ചികിത്സയിലുള്ളവർ 4,11,189
ചികിത്സയിലുള്ളത് ആകെ രോഗബാധിതരുടെ 1.31 ശതമാനം
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2.31 ശതമാനമാണ്
പ്രതിദിന രോഗസ്ഥിരീകരണ നിരക്ക് 3.41%; അഞ്ച് ശതമാനത്തിൽ താഴെ തുടരുന്നു
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 45.74 കോടി പരിശോധനകൾ.
പ്രധാനമന്ത്രിയുടെ ഓഫീസ്
2001 പാർലമെന്റ് ആക്രമണത്തിലെ രക്തസാക്ഷികൾക്ക് ആദരാഞ്ജലി അർപ്പിച്ച് പ്രധാനമന്ത്രി നരേന്ദ്ര മോദി.
പ്രധാനമന്ത്രി ശ്രീ നരേന്ദ്ര മോദി 2001 പാർലമെന്റ് ആക്രമണത്തിൽ രക്തസാക്ഷിത്വം വഹിച്ചവർക്ക് ആദരാഞ്ജലി അർപ്പിച്ചു.
ട്വീറ്റിൽ പ്രധാനമന്ത്രി പറഞ്ഞു ;
"2001 പാർലമെന്റ് ആക്രമണത്തിൽ രക്തസാക്ഷികളായവർക്ക് ശ്രദ്ധഞ്ജലി അർപ്പിച്ചു. അവരുടെ സേവനം, ധീരത, ത്യാഗം ഇവയൊന്നും നാം വിസ്മരിക്കില്ല."
റെയില്വേ മന്ത്രാലയം
700 മെഗാഹെർട്സ് ബാൻഡിൽ 5 മെഗാഹെർട്സ് സ്പെക്ട്രം ഇന്ത്യൻ റെയിൽവേയ്ക്ക് അനുവദിച്ചു
ന്യൂഡൽഹി , ജൂൺ 09,2021
'ആത്മ നിർഭർ ഭാരത്’ ദൗത്യത്തിന് ഉത്തേജനം നൽകി കൊണ്ട്, റെയിൽവേ സ്റ്റേഷനുകളിലും ട്രെയിനുകളിലും പൊതുജന സുരക്ഷയ്ക്കും സുരക്ഷാ സേവനങ്ങൾക്കുമായി 700 മെഗാഹെർട്സ് ഫ്രീക്വൻസി ബാൻഡിൽ, 5 മെഗാഹെർട്സ് സ്പെക്ട്രം ഇന്ത്യൻ റെയിൽവേയ്ക്ക് അനുവദിക്കുന്നതിന് ഗവൺമെന്റ് അംഗീകാരം നൽകി .
ഈ സ്പെക്ട്രം ഉപയോഗിച്ച് ഇന്ത്യൻ റെയിൽവേ, അതിന്റെ റൂട്ടിൽ ലോങ്ങ് ടേം എവല്യൂഷൻ  അടിസ്ഥാനമാക്കിയുള്ള മൊബൈൽ ട്രെയിൻ റേഡിയോ ആശയവിനിമയ പദ്ധതി വിഭാവനം ചെയ്തിട്ടുണ്ട്. 25,000 കോടിയിലധികം രൂപയാണ് പദ്ധതിയ്ക്കായി കണക്കാക്കപ്പെടുന്ന നിക്ഷേപം.അടുത്ത 5 വർഷത്തിനുള്ളിൽ പദ്ധതി പൂർത്തീകരിക്കും.
ഇതിനുപുറമെ,ട്രെയിനുകൾ കൂട്ടിയിടിക്കുന്നത് ഒഴിവാക്കുന്നതിനും അപകടങ്ങൾ കുറയ്ക്കുന്നതിനും യാത്രക്കാരുടെ സുരക്ഷ ഉറപ്പാക്കുന്നതിനും സഹായിക്കുന്ന തദ്ദേശീയമായി വികസിപ്പിച്ച ടിസിഎഎസ്  എന്ന ഓട്ടോമാറ്റിക് ട്രെയിൻ സംരക്ഷണ സംവിധാനത്തിനും ഇന്ത്യൻ റെയിൽവേ അംഗീകാരം നൽകി.
പ്രവർത്തന, സുരക്ഷാ ആപ്ലിക്കേഷനുകൾക്കായി സുരക്ഷിതവും വിശ്വസനീയവുമായ ശബ്ദ, വീഡിയോ, ഡാറ്റാ ആശയവിനിമയ സേവനങ്ങൾ നൽകുക എന്നതാണ് ലോങ്ങ് ടേം എവല്യൂഷൻ വഴി ഇന്ത്യൻ റെയിൽവേ ലക്ഷ്യമിടുന്നത്.ആധുനിക സിഗ്നലിംഗ്,ട്രെയിൻ പരിരക്ഷണ സംവിധാനങ്ങൾക്കും ഇത് ഉപയോഗിക്കപ്പെടുകയും ലോക്കോ പൈലറ്റുമാരും ഗാർഡുകളും തമ്മിലുള്ള തടസ്സമില്ലാത്ത ആശയവിനിമയം ഉറപ്പാക്കുകയും ചെയ്യും. ട്രെയിൻ അനുബന്ധ പ്രവർത്തനങ്ങൾ കാര്യക്ഷമവും സുരക്ഷിതവും വേഗത്തിലുള്ളതുമാക്കുന്നതിന് ഇന്റർനെറ്റ് ഓഫ് തിംഗ്സ്  അടിസ്ഥാനമാക്കി കോച്ചുകൾ, വാഗണുകൾ, ലോക്കോകൾ, എന്നിവ നിരീക്ഷിക്കാനും ട്രെയിൻ കോച്ചുകളിലെ സിസിടിവി ക്യാമറകളുടെ തത്സമയ വീഡിയോ ഫീഡ് ശേഖരിക്കാനും ഇത് സഹായിക്കും.
ക്യാപ്റ്റീവ് ഉപയോഗത്തിനുള്ള ലൈസൻസ് ഫീസും റോയൽറ്റി ചാർജ്ജും , ടെലികോം റെഗുലേറ്ററി അതോറിറ്റി ഓഫ് ഇന്ത്യ ശുപാർശ ചെയ്യുന്നത് ഈടാക്കും. ടെലികമ്മ്യൂണിക്കേഷൻ വകുപ്പു നിർദ്ദേശത്തിന്റെ അടിസ്ഥാനത്തിൽ സ്പെക്ട്രം ചാർജുകൾ ഈടാക്കാം.
IE/SKY
(Visitor Counter : 162
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 218.52 കോടി കടന്നു
ന്യൂ ഡൽഹി: സെപ്തംബർ 30, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 218.52 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.10 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 39,583 പേരാണ്. ഇത് ആകെ രോഗബാധിതരുടെ 0.09 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 5,096 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,40,19,095 ആയി. ദേശീയ രോഗമുക്തി നിരക്ക് 98.73%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 3,947 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 1.44 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.23 ശതമാനമാണ്.
RRTN
ഊര്ജ്ജ മന്ത്രാലയം
സംസ്ഥാന-കേന്ദ്ര ഭരണ പ്രദേശങ്ങളിലെ നവ-പുനരുപയോഗ ഊർജ്ജ, വൈദ്യുതി മന്ത്രിമാരുടെ ദ്വിദിന സമ്മേളനം നാളെ ഉദയ്പൂരിൽ ആരംഭിക്കും
ന്യൂ ഡൽഹി: ഒക്ടോബർ 13, 2022
സംസ്ഥാന-കേന്ദ്ര ഭരണ പ്രദേശങ്ങളിലെ നവ-പുനരുപയോഗ ഊർജ്ജ, വൈദ്യുതി മന്ത്രിമാരുടെ ദ്വിദിന സമ്മേളനം രാജസ്ഥാനിലെ ഉദയ്പൂരിൽ നാളെ  ആരംഭിച്ച് മറ്റന്നാൾ  അവസാനിക്കും.
നാളെ  കേന്ദ്ര ഊർജ്ജ മന്ത്രി ശ്രീ ആർ കെ സിംഗ് സമ്മേളനം ഉദ്ഘാടനം ചെയ്യും. രാജസ്ഥാൻ മുഖ്യമന്ത്രി ശ്രീ അശോക് ഗെഹ്ലോട്ട്, കേന്ദ്ര വൈദ്യുതി-ഘനവ്യവസായ സഹമന്ത്രി ശ്രീ കൃഷൻ പാൽ ഗുർജർ, നവ-പുനരുപയോഗ ഊർജ്ജ-വളം-രാസവസ്തു സഹമന്ത്രി മന്ത്രി ശ്രീ ഭഗവന്ത് ഖുബ, സംസ്ഥാന-കേന്ദ്ര ഭരണ പ്രദേശങ്ങളിലെ വൈദ്യുതി, നവ-പുനരുപയോഗ ഊർജ്ജ മന്ത്രിമാർ/സെക്രട്ടറിമാർ തുടങ്ങിയവർ സമ്മേളനത്തിൽ പങ്കെടുക്കും. വൈദ്യുതി,നവ-പുനരുപയോഗ ഊർജ്ജ മന്ത്രാലയങ്ങളിലെ മുതിർന്ന ഉദ്യോഗസ്ഥരും വൈദ്യുതി മേഖലയിലെ കേന്ദ്രപൊതുമേഖല സ്ഥാപന മേധാവിമാരും പങ്കെടുക്കും.
സമ്മേളനത്തിന്റെ അജണ്ട ഇനിപ്പറയുന്നുവൈദ്യുത വിതരണ കമ്പനികളുടെ പ്രവർത്തനക്ഷമതസ്മാർട്ട് മീറ്റർ ഉപയോഗംപുനരുപയോഗ ഊർജ്ജവും സംഭരണവുംവൈദ്യുതി മേഖലയിലെ പരിഷ്കാരങ്ങൾസമയബന്ധിതമായ നിക്ഷേപത്തിലൂടെ മുഴുവൻ സമയം  വൈദ്യുതി വിതരണംവൈദ്യുതി ഉപഭോക്താക്കളുടെ അവകാശങ്ങൾ2030- മുന്നിൽക്കണ്ടുള്ള ഭാവി വൈദ്യുതി സംവിധാനങ്ങൾഊർജ്ജ സംരക്ഷണം
2020-21 സാമ്പത്തിക വർഷത്തിലെ വൈദ്യുത ദാതാക്കളുടെ പ്രകടനം സംബന്ധിച്ച റിപ്പോർട്ട് സമ്മേളനത്തിൽ പ്രകാശനം ചെയ്യും. ഊർജ്ജ മന്ത്രാലയത്തിന് കീഴിലുള്ള പവർ ഫിനാൻസ് കോർപ്പറേഷനാണ് റിപ്പോർട്ട് പ്രസിദ്ധീകരിക്കുന്നത്.
എല്ലാ വർഷവും സംഘടിപ്പിക്കുന്ന സംസ്ഥാന-കേന്ദ്ര ഭരണ പ്രദേശങ്ങളിലെ നവ-പുനരുപയോഗ ഊർജ്ജ, വൈദ്യുതി മന്ത്രിമാരുടെ സമ്മേളനങ്ങൾ, വൈദ്യുതി മേഖലയിൽ നിലനിൽക്കുന്നതും ഉയർന്നുവരുന്നതുമായ പ്രശ്നങ്ങളെക്കുറിച്ച് ചർച്ച ചെയ്യുന്നതിനും ഈ മേഖലയുടെ വികസനത്തിനുള്ള അജണ്ട നിശ്ചയിക്കുന്നതിനുമുള്ള സുപ്രധാന വേദിയായി പ്രവർത്തിക്കുന്നു.
പ്രധാനമന്ത്രിയുടെ ഓഫീസ്
ഉഡാൻ പദ്ധതിയുടെ ആറ് വർഷത്തെ നേട്ടങ്ങളിൽ പ്രധാനമന്ത്രിയുടെ കൃതജ്ഞത
ആറ് വർഷം മുമ്പ്, ഷിംലയെ ഡൽഹിയുമായി ബന്ധിപ്പിച്ച പ്രാദേശിക കണക്റ്റിവിറ്റി പദ്ധതിയായ ഉഡാൻ
ഇന്ന്, 473 റൂട്ടുകളും 74 പ്രവർത്തനക്ഷമമായ വിമാനത്താവളങ്ങളും, ഹെലിപോർട്ടുകളും വാട്ടർ എയറോഡ്രോമുകളും,മുഖേന ഇന്ത്യൻ വ്യോമയാന മേഖലയെ മാറ്റിമറിച്ചതായുള്ള സിവിൽ വ്യോമയാന മന്ത്രാലയത്തിന്റെ ട്വീറ്റിനോട് പ്രധാനമന്ത്രി പ്രതികരിച്ചു .
കഴിഞ്ഞ 9 വർഷം ഇന്ത്യയുടെ വ്യോമയാന മേഖലയ്ക്ക് പരിവർത്തനം വരുത്തിയതായി ട്വീറ്റിന് മറുപടിയായി ശ്രീ മോദി പറഞ്ഞു. നിലവിലുള്ള വിമാനത്താവളങ്ങൾ നവീകരിച്ചു, പുതിയ വിമാനത്താവളങ്ങൾ അതിവേഗം നിർമ്മിച്ചു, റെക്കോർഡ് എണ്ണം യാത്രികർ പറക്കുന്നുണ്ടെന്നും ശ്രീ മോദി പറഞ്ഞു.
പ്രധാനമന്ത്രി ട്വീറ്റ് ചെയ്തു :
“കഴിഞ്ഞ 9 വർഷം ഇന്ത്യയുടെ വ്യോമയാന മേഖലയ്ക്ക് പരിവർത്തത്തിന്റെ വര്ഷങ്ങളാണ് . നിലവിലുള്ള വിമാനത്താവളങ്ങൾ നവീകരിച്ചു, പുതിയ വിമാനത്താവളങ്ങൾ അതിവേഗം നിർമ്മിച്ചു, റെക്കോർഡ് എണ്ണം സഞ്ചാരികൾ പറക്കുന്നു. ഈ മെച്ചപ്പെടുത്തിയ കണക്റ്റിവിറ്റി വാണിജ്യത്തിനും വിനോദസഞ്ചാരത്തിനും വലിയ പ്രചോദനം നൽകി."
ഗിരിവര്ഗ്ഗകാര്യ മന്ത്രാലയം
ഗോത്രവർഗ ഉൽപ്പന്നങ്ങളുടെ വാണിജ്യശൃംഖലയായ‘ട്രൈബ്സ് ഇന്ത്യ ഇ‐മാർക്കറ്റ്പ്ലേസ്’ ശ്രീ അർജുൻ മുണ്ട ഉദ്ഘാടനം ചെയ്തു
സംഘം പുതിയ വിപണനമാർഗം സ്വീകരിച്ച് സുപ്രധാന ലക്ഷ്യമായ ഗോത്രവർഗ്ഗക്കാരുടെ സാമൂഹ്യ ‐സാമ്പത്തിക വികസനത്തിൽ സാധാരണ നില ഉറപ്പുവരുത്തിയതിൽ തനിക്ക് സന്തോഷമുണ്ട്’’. ട്രൈഫെഡിന്റെ പുതിയ സംരംഭമായ ട്രൈബ്സ് ഇന്ത്യ ഇ‐മാർക്കറ്റ് പ്ലേസിന്റെ  ഓൺലൈൻ ഉദ്ഘാടന വേളയിൽ സംസാരിക്കുകയായിരുന്നു ശ്രീ അർജുൻ മുണ്ട.
ഈ നൂതന സംരംഭത്തിലൂടെ രാജ്യത്തുടനീളമുള്ള ഗോത്ര സംരംഭങ്ങളുടെ ഉൽപ്പന്നങ്ങളും കരകൗശല വസ്തുക്കളും പ്രദർശിപ്പിക്കുകയും അവരുടെ ഉൽപ്പന്നങ്ങളും നിർമിതികളും നേരിട്ട് വിപണനം ചെയ്യാൻ സഹായിക്കുകയും ചെയ്യുന്ന ഈ സംരംഭം ഗോത്ര ഉൽപ്പന്ന വിപണനത്തിന്റെ ഡിജിറ്റൈസേഷനിലേക്കുള്ള ഒരു പ്രധാന കുതിപ്പാണ്. ഗോത്രകാര്യസഹമന്ത്രി ശ്രീമതി രേണുക സിങ്ങിന്റെ സാന്നിധ്യത്തിലാണ് വെർച്വൽ ഉദ്ഘാടനം നടന്നത്.
വിവിധ കരകൗശല വസ്തുക്കൾ, കൈത്തറി, പ്രകൃതി ഭക്ഷ്യ ഉൽപന്നങ്ങൾ എന്നിവ രാജ്യത്തുടനീളം ലഭ്യമാക്കുന്നതിനായി 5 ലക്ഷം ഗോത്ര ഉൽപാദകരെ അണിനിരത്താൻ ട്രൈഫെഡ് സ്വപ്ന പദ്ധതിയായ ട്രൈബ്സ് ഇന്ത്യ ഇ‐ മാർക്കറ്റ് പ്ലേസിലൂടെ ലക്ഷ്യമിടുന്നു. ഗോത്ര കരകൗശലത്തൊഴിലാളികൾ, ആദിവാസി സ്വാശ്രയ സംഘങ്ങൾ, സംഘടനകൾ, ഏജൻസികൾ, ഗോത്രവർഗക്കാർക്കായി പ്രവർത്തിക്കുന്ന എൻജിഒകൾ എന്നിവ വിതരണശൃംഖലയിൽ ഉൾപ്പെടുന്നു.
ഉദ്ഘാടനവേളയിൽ ട്രൈഫെഡ്/ ട്രൈബ്സ് ഇന്ത്യ ആമസോണുമായുള്ള സെല്ലർ ഫ്ലെക്സ് പദ്ധതി പങ്കാളിത്തം ഉൾപ്പെടെയുള്ള നിരവധി ട്രൈഫെഡ് സംരംഭങ്ങൾക്കും ശ്രീ മുണ്ട തുടക്കം കുറിച്ചു.
പ്രധാനമന്ത്രിയുടെ ഓഫീസ്
സുഡാനിലെ സുരക്ഷാ സ്ഥിതിഗതികൾ പ്രധാനമന്ത്രി അവലോകനം ചെയ്തു
പ്രധാനമന്ത്രി ശ്രീ. നരേന്ദ്ര മോദിയുടെ നേതൃത്വത്തിൽ ന്യൂ ഡൽഹിയിൽ ഇന്ന് ചേർന്ന ഉന്നതതല യോഗം സുഡാനിലെ സുരക്ഷാ സ്ഥിതിഗതികൾ വീഡിയോ കോൺഫറൻസിങ് വഴി അവലോകനം ചെയ്തു. വിദേശകാര്യ മന്ത്രി ശ്രീ. എസ്. ജയശങ്കർ , ദേശീയ സുരക്ഷാ ഉപദേഷ്ടാവ് ശ്രീ. അജിത് ഡോവൽ , സുഡാനിലെ ഇന്ത്യൻ സ്ഥാനപതി , മറ്റ് നിരവധി മുതിർന്ന ഉദ്യോഗസ്ഥർ എന്നിവർ പങ്കെടുത്തു.
യോഗത്തിൽ പ്രധാനമന്ത്രി ശ്രീ. മോദി സുഡാനിലെ ഏറ്റവും പുതിയ സംഭവവികാസങ്ങൾ വിലയിരുത്തുകയും നിലവിൽ രാജ്യത്തിന്റെ വിവിധ ഭാഗങ്ങളിൽ കഴിയുന്ന 3,000-ലധികം ഇന്ത്യൻ പൗരന്മാരുടെ സുരക്ഷയിൽ പ്രത്യേക ശ്രദ്ധ കേന്ദ്രീകരിച്ച് , അവരുടെ യഥാർത്ഥ അവസ്ഥ നേരിട്ട് മനസിലാക്കുകയും ചെയ്തു.
കഴിഞ്ഞയാഴ്ച വെടിയുണ്ടയ്ക്ക് ഇരയായ ഇന്ത്യൻ പൗരന്റെ മരണത്തിൽ പ്രധാനമന്ത്രി അനുശോചനം രേഖപ്പെടുത്തി.
സംഭവവികാസങ്ങൾ സൂക്ഷ്മമായി നിരീക്ഷിക്കാനും സുഡാനിലെ ഇന്ത്യൻ പൗരന്മാരുടെ സുരക്ഷ തുടർച്ചയായി വിലയിരുത്താനും അവർക്ക് സാധ്യമായ എല്ലാ സഹായവും നൽകാനും എല്ലാ ബന്ധപ്പെട്ട ഉദ്യോഗസ്ഥരോടും പ്രധാനമന്ത്രി നിർദ്ദേശിച്ചു. അതിവേഗം മാറിക്കൊണ്ടിരിക്കുന്ന സുരക്ഷാ സ്ഥിതിഗതികളും വിവിധ സാധ്യതകളുടെ പ്രവർത്തനക്ഷമതയും കണക്കിലെടുത്ത് അടിയന്തിര ഒഴിപ്പിക്കൽ പദ്ധതികൾ തയ്യാറാക്കാനും പ്രധാനമന്ത്രി നിർദ്ദേശിച്ചു.
മേഖലയിലെ അയൽ രാജ്യങ്ങളുമായും സുഡാനിൽ ഗണ്യമായ എണ്ണത്തിലുള്ള പൗരന്മാരുമായും അടുത്ത ആശയവിനിമയം നിലനിർത്തേണ്ടതിന്റെ പ്രാധാന്യവും പ്രധാനമന്ത്രി ഊന്നിപ്പറഞ്ഞു.
ND
(
പ്രധാനമന്ത്രിയുടെ ഓഫീസ്
സംസ്ഥാന രൂപീകരണ ദിനത്തില്മേഘാലയയ്ക്ക് പ്രധാനമന്ത്രിയുടെആശംസകള്
പ്രധാനമന്ത്രി ശ്രീ നരേന്ദ്ര മോദിമേഘാലയയുടെസംസ്ഥാന രൂപീകരണ ദിനത്തില്മേഘാലയയ്ക്ക്ആശംസകള് നേര്ന്നു.
'മേഘാലയയിലെ ജനങ്ങള് ദയയും അനുകമ്പയും ഉള്ളവരാണ്. കായികംമുതല്സംഗീതം, പ്രകൃതിസംരക്ഷണംവരെയുള്ള അനേകം ധാരാളംകാര്യങ്ങള്അവരില് നിന്ന് പഠിക്കാനുണ്ട്. വരുംവര്ഷങ്ങളില്മേഘാലയയുടെവികസനത്തിനായി പ്രാര്ത്ഥിക്കുന്നു.' പ്രധാനമന്ത്രി ട്വിറ്ററില് പറഞ്ഞു.
ND MRD
(Visitor Counter : 73
പ്രധാനമന്ത്രിയുടെ ഓഫീസ്
സ്വീഡന്റെ അടുത്ത പ്രധാനമന്ത്രിയായി തിരഞ്ഞെടുക്കപ്പെട്ട ഉൾഫ് ക്രിസ്റ്റേഴ്സണെ പ്രധാനമന്ത്രി അഭിനന്ദിച്ചു
സ്വീഡന്റെ അടുത്ത പ്രധാനമന്ത്രിയായി തിരഞ്ഞെടുക്കപ്പെട്ട ഉൾഫ് ക്രിസ്റ്റേഴ്സനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു:
"സ്വീഡന്റെ അടുത്ത പ്രധാനമന്ത്രിയായി തിരഞ്ഞെടുക്കപ്പെട്ട ഉൾഫ് ക്രിസ്റ്റേഴ്സണിന് അഭിനന്ദനങ്ങൾ. നമ്മുടെ ബഹുമുഖ പങ്കാളിത്തം കൂടുതൽ ശക്തിപ്പെടുത്തുന്നതിന് ഒരുമിച്ച് പ്രവർത്തിക്കാൻ ഞാൻ ആഗ്രഹിക്കുന്നു.
--ND--
(
പ്രധാനമന്ത്രിയുടെ ഓഫീസ്
ധര്മ്മ ചക്ര ദിനാവസരത്തിനെ പ്രധാനമന്ത്രി അഭിസംബോധന ചെയ്തു
(ന്യൂഡല്ഹി; 2020 ജൂലൈ 04
ധര്മ്മചക്ര ദിനത്തിന്റെ ഉദ്ഘാടനത്തില് പ്രധാനമന്ത്രി ശ്രീ നരേന്ദ്രമോദി വിഡിയോയിലൂടെ അഭിസംബോധനചെയ്തു. ഇന്ത്യാ ഗവണ്മെന്റിന്റെ സാംസ്ക്കാരിക മന്ത്രാലയത്തിന്റെ പരിപാലനത്തിന് കീഴിലുള്ള അന്താരാഷ്ട്ര ബുദ്ധിസ്റ്റ് കോണ്ഫെഡറേഷനാണ് 2020 ജൂലൈ 4ലെ ആഷാഡപൂര്ണ്ണിമയെ ധര്മ്മചക്രദിനമായി ആഘോഷിക്കുന്നത്. ഇന്ന് യു.പിയിലെ വാരണാസിയ്ക്ക് സമീപമുള്ള സാരാനാഥിലെ ഡിയര്പാര്ക്കില് വച്ച് തന്റെ ആദ്യ അഞ്ച് സന്യാസിവര്യരായ ശിഷ്യന്മാരോട് ഗൗതമബുദ്ധന് ആദ്യമായി പ്രഭാഷണം നടത്തിയ ദിവസത്തിന്റെ ഓര്മ്മപുതുക്കലാണ് ഇന്നത്തെ ഈ ദിവസം.ലോകത്താകമാനമുള്ള ബുദ്ധമതവിശ്വാസികള് ഈ ദിവസം 'ധര്മ്മചക്ര പ്രവര്ത്തന' അല്ലെങ്കില് ധര്മ്മചക്രത്തിന്റെ ചക്രം തിരിക്കല് ദിനമായി ആഘോഷിക്കുന്നു.
ഗുരുപൂര്ണ്ണിമ എന്നും അറിയപ്പെടുന്ന ആഷാഡപൂര്ണ്ണിമയ്ക്ക് പ്രധാനമന്ത്രി ആശംസകള് നേരുകയും ഭഗവാര് ബുദ്ധന് ശ്രദ്ധാജ്ഞലി അര്പ്പിക്കുകയും ചെയ്തു. മംഗോളിയന് കാഞ്ചോരിന്റെ പകര്പ്പുകള് മംഗോളിയന് ഗവണ്മെന്റിന്റെ പക്കലുണ്ടെന്നതില് അദ്ദേഹം സന്തോഷം പ്രകടിപ്പിച്ചു.
ഭഗവാന് ബുദ്ധന്റെ അനുശാസനങ്ങളെക്കുറിച്ച് സംസാരിച്ച പ്രധാനമന്ത്രി വിവിധ സമൂഹങ്ങള്ക്കും രാജ്യങ്ങള്ക്കും അഷ്ടാംഗമാര്ഗ്ഗം ക്ഷേമത്തിനുള്ള വഴി കാട്ടികൊടുത്തതായും പറഞ്ഞു. ബുദ്ധമത അനുശാസനങ്ങള് ആളുകള്ക്ക്, സ്ത്രീകള്ക്ക്, പാവപ്പെട്ടവര്ക്ക്, സമാധാനത്തിന് അഹിംസയ്ക്ക് എന്നിവയ്ക്കെല്ലാം ആദരവ് നല്കുന്നുവെന്ന് ചൂണ്ടിക്കാട്ടിയ അദ്ദേഹം ഈ ആനുശാസനങ്ങള് സുസ്ഥിരമായ ഒരു ഗ്രഹത്തിനുള്ള മാര്ഗ്ഗമാണെന്നും വ്യക്തമാക്കി.
ഭഗവാന് ബുദ്ധന് ആശയയേയും ഉദ്ദേശത്തേയും കുറിച്ച് സംസാരിക്കുകയും അവയ്ക്ക് തമ്മില് ശക്തമായ ഒരു ബന്ധം കാണുകയും ചെയ്തിരുന്നതായി പ്രധാനമന്ത്രി പറഞ്ഞു. താന് എങ്ങനെയാണ് 21-ാം നൂറ്റാണ്ടിനെക്കുറിച്ച് പ്രതീക്ഷയുള്ളവനാകുന്നതെന്ന് വ്യക്തമാക്കിയ പ്രധാനമന്ത്രി ഈ ആശ യുവാക്കളില് നിന്ന് ഉറവയെടുക്കുന്നതാണെന്നും പറഞ്ഞു. ഏറ്റവും വലിയ സ്റ്റാര്ട്ട്അപ്പ് പരിസ്ഥിതിയുള്ള രാജ്യങ്ങളിലൊന്നാണ് ഇന്ത്യയെന്നും അവിടെ തിളക്കമാര്ന്ന യുവമനസുകള് ആഗോള പ്രശ്നങ്ങള്ക്ക് പരിഹാരം കണ്ടെത്തുന്നുവെന്നതിനും അദ്ദേഹം അടിവരയിട്ടു.
ലോകം ഇന്ന് അനിതരസാധാരണമായ വെല്ലുവിളികള്ക്കെതിരെ പോരാടുകയാണ്, ഇതിനുള്ള എന്നും നിലനില്ക്കുന്ന പരിഹാരങ്ങള് ബുദ്ധന്റെ ആശയങ്ങളില് നിന്നുണ്ടാക്കാന് കഴിയുമെന്നും പ്രധാനമന്ത്രി പറഞ്ഞു. കുടുതല് ആളുകളെ ബുദ്ധമത പാരമ്പര്യവുമായി ബന്ധിപ്പിക്കേണ്ടതിനെക്കുറിച്ചും ഈ പ്രദേശങ്ങളിലേക്കുള്ള ബന്ധിപ്പിക്കല് വര്ദ്ധിപ്പിക്കേണ്ടതിനെക്കുറിച്ചും അദ്ദേഹം സംസാരിച്ചു. യു.പി.യിലെ കുശിനഗര് വിമാനത്താവളത്തെ അന്താരാഷ്ട്ര വിമാനത്താവളമായി പ്രഖ്യാപിക്കുന്നതിന് അടുത്തിടെ മന്ത്രിസഭായോഗം കൈക്കൊണ്ട തീരുമാനത്തെക്കുറിച്ചും അദ്ദേഹം സൂചിപ്പിച്ചു. ഇത് തീര്ത്ഥാടകരുടെയും സഞ്ചാരികളുടെയും യാത്രകള്ക്ക് സൗകര്യമൊരുക്കുമെന്ന് മാത്രമല്ല, ഇത് ഈ മേഖലയിലെ സമ്പദ്ഘടനയ്ക്ക് വലിയ ഉണര്വും നല്കുമെന്നും അദ്ദേഹം ചൂണ്ടിക്കാട്ടി.
റെയില്വേ മന്ത്രാലയം
കോവിഡ്-19: വ്യക്തിഗത സുരക്ഷാ ഉപകരണങ്ങള് സ്വന്തമായി നിര്മിക്കാനുള്ള നീക്കവുമായി ഇന്ത്യന് റെയില്വേ
ഇന്ത്യന് റെയില്വേയില് സേവനം ചെയ്യുന്ന ഡോക്ടര്മാര്ക്കും പാരാ മെഡിക്കല് ജീവനക്കാര്ക്കുമായി പ്രതിദിനം 1000 വ്യക്തിഗത സുരക്ഷാ കവചങ്ങള് ഒരുക്കാന് റെയില്വേ തയ്യാറെടുക്കുന്നു
ആവശ്യത്തിന് അനുസൃതമായി മുഖ്യധാരയിലുള്ള ആരോഗ്യ പ്രവര്ത്തകര്ക്ക് 50 ശതമാനം ശരീര സംരക്ഷണ കവചങ്ങള് നല്കുന്ന കാര്യവും പരിഗണനയില്
സുരക്ഷാ ഉപകരണങ്ങള് ആദ്യമായി നിര്മ്മിച്ചത് റെയില്വേയുടെ ജഗാധരിയിലുള്ള വര്ക്ക്ഷോപ്പില്; പതിനേഴോളം റെയില്വേ വര്ക്ക്ഷോപ്പുകളില് കൂടി ഇത്തരം സുരക്ഷാ ഉപകരണങ്ങള് നിര്മിക്കാനുള്ള ശ്രമത്തിലാണ് റെയില്വേ
യുദ്ധകാലാടിസ്ഥാനത്തില് വ്യക്തിഗത സുരക്ഷാ ഉപകരണങ്ങള് സ്വന്തം നിലയില് നിര്മിക്കാനുള്ള ശ്രമത്തിലാണ് ഇന്ത്യന് റെയില്വേ ഇപ്പോള്. ജഗാധരി വര്ക്ക്ഷോപ്പില് നിര്മിച്ച ഉപകരണങ്ങള് ഈയിടെ ഡിഫന്സ് റിസര്ച്ച് ആന്ഡ് ഡെവലപ്മെന്റ് ഓര്ഗനൈസേഷന്  ലാബില് വിജയകരമായി പരിശോധന നടത്തിയിരുന്നു. അംഗീകൃത ഡിസൈനും സാമഗ്രികളും ഉപയോഗിച്ച് രാജ്യത്തെ വിവിധ റെയില്വേ സോണുകള്ക്ക് കീഴില് ഇത്തരം സുരക്ഷാ ഉപകരണങ്ങള് നിര്മിക്കാനുള്ള ശ്രമങ്ങള് നടന്നു വരുന്നു. റെയില്വേയുടെ ഉടമസ്ഥതയിലുള്ള ആശുപത്രികളില് കോവിഡ് പ്രതിരോധ പ്രവര്ത്തനങ്ങളില് ഏര്പ്പെട്ടിരിക്കുന്ന ഡോക്ടര്മാര്ക്കും പാരാമെഡിക്കല് ജീവനക്കാര്ക്കും ഏറ്റവും മികച്ച സുരക്ഷ നല്കുന്ന തരത്തിലുള്ള ഉപകരണങ്ങളാണ് നിര്മിക്കപ്പെടുന്നത്. ആരോഗ്യരംഗത്തെ ജീവനക്കാര്ക്കായി പ്രതിദിനം 1000 സുരക്ഷാ ഉപകരണങ്ങള് ലഭ്യമാക്കുന്നതിനുള്ള സൗകര്യങ്ങള് ഒരുക്കി റെയില്വേ പ്രവര്ത്തനങ്ങള് ഊര്ജിതമാക്കി വരുന്നു.
പുതുതായി രൂപം നല്കിയ സുരക്ഷാ ഉപകരണങ്ങളില് 50 ശതമാനം രാജ്യത്ത് ആരോഗ്യരംഗത്ത് പ്രവര്ത്തിക്കുന്ന മറ്റുള്ളവര്ക്ക്, നല്കാനും റെയില്വേ പദ്ധതിയിടുന്നു. പഞ്ചാബിലെ നിരവധി പ്രമുഖ വസ്ത്ര വ്യവസായ സ്ഥാപനങ്ങള്ക്ക് അരികില് സ്ഥിതി ചെയ്യുന്ന ജഗാധരിയിലാണ് നിലവില് സുരക്ഷാ ഉപകരണങ്ങള് നിര്മിക്കുന്നതിനുള്ള വസ്തുക്കള് സംഭരിച്ചിട്ടുള്ളത്.
അടുത്ത ദിവസങ്ങളില് സുരക്ഷാ ഉല്പ്പന്നങ്ങള് നിര്മിക്കുന്നതിനുള്ള സൗകര്യങ്ങള് കൂടുതല് മെച്ചപ്പെടുത്തും. കോവിഡ് 19 നെതിരെയുള്ള പോരാട്ടത്തില് ഇന്ത്യന് റെയില്വേയുടെ ഈ സംഭാവനയെ മറ്റ് പൊതുമേഖലാ സ്ഥാപനങ്ങള് സ്വാഗതം ചെയ്തു. .
സുരക്ഷാ ഉപകരണ നിര്മാണത്തിനുള്ള സാങ്കേതിക വിദ്യയും വസ്തുക്കളും തയ്യാറായിട്ടുണ്ട്. സാമഗ്രികളുടെ വിതരണക്കാരും സജ്ജമാണ്. ഇപ്പോള് ഏത് സമയത്തും ഉല്പ്പാദനം ആരംഭിക്കാനാകുന്ന നിലയിലാണുള്ളത്. സുരക്ഷാ ഉപകരണങ്ങള് ലഭിക്കുക വഴി കോവിഡ് 19 നെതിരെ ഡോക്ടര്മാരും പാരാ മെഡിക്കല് ജീവനക്കാരും നടത്തുന്ന പോരാട്ടങ്ങള് ഊര്ജിതമാകും.
ഉല്പാദന കേന്ദ്രങ്ങളിലും വര്ക്ക്ഷോപ്പുകളിലും ആവശ്യമായത്ര ദിവസത്തേക്ക് ഒരു തുന്നല് മെഷീന് ഉപയോഗിച്ച് മണിക്കൂറില് മൂന്ന് സെറ്റ് സുരക്ഷാ ഉപകരണങ്ങള് എന്ന കണക്കില് ഉല്പാദനം നടത്താന് ഇന്ത്യന് റെയില്വേ ലക്ഷ്യമിടുന്നു.
(
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
(ന്യൂ ഡൽഹി: ഒക്ടോബർ 25, 2022
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ് , 2017 സെപ്റ്റംബർ മുതൽ 2022 ഓഗസ്റ്റ് വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള പത്രക്കുറിപ്പ് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്.